Спектар-РГ

Спектар-РГ () или Спектар-Рендген-Гама () — руско-германска вселенска опсерваторија за високоенергетска астрофизика пуштена на 13 јули 2019 г. надоврзувајќи се на сателитскиот радиотелескоп „Спектар-Р“ пуштен во 2011 г.

 Историја 

Идејата за сателитска рендгенска опсерваторија над Земјината атмосфера (која ги филтрира ваквите зраци) се појавила во 1980-тите, по предлог на астрофизичарот Рашид Сјуњаев од Институтот за вселенски истражувања на РАН (ИКИ) во Москва. Решено е да се проектира голема опсерваторија со пет телескопи, на која работеле дваесет установи од дванаесет земји. Со распадот на Советскиот Сојуз, проектот е запрен поради недостиг на средства и бил во мирување сè до 2003 г. кога е обновен, но во намалени размери.

 Преглед 
Главен инструмент на мисијата е рендгенскиот телескоп eROSITA, изработен од Институтот за вонземска физика „Макс Планк“ (MPE) во Германија. Наменет е да врши рендгенски осмотрувања во текот на седум години — прв ваков апарат наменет за средниот рендгенски појас (под 10 keV, како и прв способен да ја утврди распореденоста на 100.000 галактички јата. Истиот има можност да открива нови галактички јата и активни галактички јадра. Вториот инструмент, наречен Астрономски рендгенски телескоп (ART-XC) е руски високоенергетски рендгенски телескоп предвиден да пронаоѓа супермасивни црни дупки.

 Летало 

Замислата за мисијата „Спектар-РГ“ е објавена во 2005 г. Изградбата завршила во 2016, а во средината на 2018 г. е извршено ускладување на составниците и испробување на апаратот. Пуштањето било предвидено за јуни 2019 г. но одложен за 12 јули, а потоа, во последен миг, презакажан за 13 јули 2019 г., кога е пуштен од космодромот „Бајконур“ (плоштатка 81/24). Опсерваторијата е поставена на сателитската подлога „Навигатор“, изработена од НПО „Лавочкин“.

 Профил на мисијата и орбита 
Леталото влегува орбита околу Сонцето, кружејќи околу системот Сонце-Земја со Лагранжова точка L2 
во орбитата „хало“, на околу 1,5 милиони километри од Земјата. Патувањето дотаму трае околу три месеци, а во меѓувреме се вршат проверки и баждарење на телескопите. Следните четири години се вршат осум осмотрувања на целото небо. 
Целта на опсерваторијата во наредните три години е да се набљудуваат извесни галактички јата и 
активни јадра.

 Инструменти 

+Инструменти во опсерваторијата „Спектар-РГ“   eROSITA  ART-XCART-XC / SRG overview. M. Pavlinsky;  V. Levin;  V. Akimov;  A. Krivchenko;  A. Rotin;  M. Kuznetsova;  I. Lapshov;  A. Tkachenko;  R. Krivonos;  N. Semena;  M. Buntov;  A. Glushenko;  V. Arefiev;  A. Yaskovich;  S. Grebenev;  S. Sazonov;  A. Lutovinov;  S. Molkov;  D. Serbinov;  M. Kudelin;  T. Drozdova;  S. Voronkov;  R. Sunyaev;  E. Churazov;  M. Gilfanov;  B. Ramsey;  S. L. O'Dell;  J. Kolodziejczak;  V. Zavlin;  D. Swartz. Proceedings Volume 10699, Space Telescopes and Instrumentation 2018: Ultraviolet to Gamma Ray; 106991Y  6 јули 2018. Организација  MPE  ИКИ / ВНИИЕФ Вид телескоп  Волтеров  Волтеров Бранова должина  рендгенска  рендгенска Маса  810 кг  350 кг Чувствителност   0,3–10 keV   4–30 keV Видно поле  1 степен  30 лачни минути Аголна разделност  15 лачни секунди  45 лачни секунди Сетилна површина  2.400 см2 при 1 keV  450 см2 при 8 keV

 Поврзано 
 ROSAT
 Рендгенски телескоп

 Наводи 

 Надворешни врски 

 Портал на проектот во Русија   
 Портал на телескопот eROSITA  
 Руска всеенска опсерваторија „Спектар-РГ“ — Роскосмос 
 Пуштањето на опсерваторијата — пренос во живо на Роскосмос ТВ

Категорија:Гама-телескопи
Категорија:Рендгенски телескопи
Категорија:Руски сателити
Категорија:Вселенски телескопи
Категорија:Вселенски летала пуштени во 2019 година‎
Категорија:Русија во 2019 година